شەفەق نيوز/ سەرچەوەیگ ئەمنی وەرپرس  خەوەردا لە کەفتن شمارەیگ لە مووشەک کاتیۆشا،  شەفەق ئمڕوو یەکشەممە، لەناوچەی مەنسوور لە بەغداد پایتەخت.
سەرچەوەگە ئەرا ئاژانس شەفەق نیوز وت: سێ مووشەک کاتیۆشا کەفتنە ناوچەگە، یەکیگیان لە جادەی نقابات نزیک خەسەخانەی هیلال ئەحمەر، و دۊیمیان لە جادەی ئەمیرات لە نزیک تەیمانەی بانک ئابووری،  و سێەمەگە کەفتە دەروازەی جادەی زەیتوون لەناو ویستگەی فەرمانگەی ئاو مەنسوور،  وتیش مووشەکەیلە تەقینەوە لەلیان بۊیەو.
سەرچەوەگە وتیش؛ گشت ئەو رووداوەیلە زەخمداری لەلیان نەۊیەو، مەگەر تەنیا زەرەدەیلیگ دارایی لە ماشینیگ مەدەنی و تەیمانەی دەیشتەکی فەرمانەگی ئاوەگە.
